**Útmutató a Parlamenti Szemle szerzőinek**

**1. A kéziratok általános tartalmi követelményei**

A Szerkesztőség tudományos igényességgel és szakszerűséggel elkészített kéziratokat vár leendő Szerzőitől. A tudományos művektől elvárt stílus tárgyilagos, világos, egyértelmű, szenvtelen, ugyanakkor politikai, világnézeti szempontból elfogulatlan, pártatlan fogalmazást feltételez. A Szerkesztőség az új tudományos eredményt tartalmazó kéziratokat várja – ez nem vonatkozik a recenzió rovatba (lásd lentebb) szánt cikkekre.

A Szerkesztőség preferálja a kritikus hangvételű kéziratokat, amelyek úgy a tételes jog, mint a joggyakorlat, illetve a jogirodalom forrásait megfelelő szkepszissel kezelik: aligha létezik tökéletes jogszabály, alkotmánybírósági, bírósági döntés, tudományos érvelés, ezek gyenge pontjainak kimutatása az a plusz, amit a jogtudomány a jogélet résztvevőjeként a jogrendszer fejlesztéséhez hozzátehet – ezen igényt a Szerkesztőség fokozottan szem előtt tartja a kéziratok kiválasztása, véleményezése során. A kritikának azonban megalapozottnak, igazolhatónak kell lennie, hiszen ugyanúgy álláspontjának megvédésére kényszerülhet, mint az a kollégája, akinek véleményével, megállapításával nem értett egyet. Az ennek nyomán kialakuló tudományos diskurzusnak külön rovatot szentel a Szerkesztőség, amely reményei szerint nagyban hozzájárul a parlamenti jogról folyó tudományos párbeszéd felpezsdüléséhez.

**2. A kéziratok formai követelményei[[1]](#footnote-1)**

**2.1. Általános követelmények**

A kéziratokat MS Word programban Times New Roman betűtípussal, sorkizárva, szimpla sorközzel, a bekezdések között 12 pt térköz alkalmazásával kérjük megküldeni.

A szöveg tagolása decimális (például: 1.1.) számozással jelölt alcímekkel lehetséges. Kérjük az automatikus számozás mellőzését. Maximális négyszintű tagolást (például: 3.4.1.2) alkalmazzunk.

**2.2. Rövidítések**

A kéziratokban rövidítések használhatóak. Ennek módja, hogy a Szerző a rövidíteni kívánt kifejezést a kéziratban történő első megjelenésekor teljes formájában ki kell írni és zárójelben kell megadni a rövidített formát:

Az Országgyűlés (továbbiakban: OGY) működésének szabályait házszabályi rendelkezések tartalmazzák.

Az alábbiakban a leggyakrabban előforduló rövidítéseket tesszük közzé. Kérjük a Szerzőinket, hogy a folyóirat egységes rövidítési gyakorlatának kialakítása és fenntartása érdekében a következő rövidítéseket alkalmazzák:

AB Alkotmánybíróság

ab. alkotmánybíróság

ABH Az Alkotmánybíróság határozatai

ABK Az Alkotmánybíróság határozatai: az Alkotmánybíróság hivatalos lapja

Abtv. 2011. évi CLI. törvény az Alkotmánybíróságról

Alaptörvény Magyarország Alaptörvénye (2011. április 25.)

alk. alkotmány

Alk. a Magyar Köztársaság Alkotmánya (1949. évi XX. törvény)

All ER All England Law Reports

ARSP Archiv für Rechts- und Sozialphilosophie

ÁSZ Állami Számvevőszék

bek. bekezdés

BerlVerfGE Entscheidungen des Berliner Verfassungsgerichts

BH Bírósági Határozatok

BVerfG Bundesverfassungsgericht [német szövetségi alkotmánybíróság]

DR European Commission on Human Rights Decisions and Reports

e. a. et aliena [és mások, és egyéb]

é. n. év nélkül

EBH elvi bírósági határozat

EBHT Európai Bírósági Határozatok Tára

ECHR European Court of Human Rights

ECR European Court Reports

EJEB Emberi Jogok Európai Bírósága

EJEBiz. Emberi Jogok Európai Bizottsága

EJEE az emberi jogok és az alapvető szabadságok védelméről szóló, 1950. november 4-én kelt Egyezmény (1950 Róma)

EJENY Emberi Jogok Egyetemes Nyilatkozata (1948 Párizs)

EK Európai Közösség, Európai Közösségek

EKA Ellenzéki Kerekasztal

EKB Európai Központi Bank

EKSZ az Európai (Gazdasági) Közösséget alapító Római Szerződés (1957 Róma)

ENSZ Egyesült Nemzetek Szervezete

ESZAK Európai Szén- és Acélközösség

ESZAKSZ az Európai Szén- és Acélközösséget alapító Párizsi Szerződés (1951 Párizs)

ETS European Treaty Series

EU Európai Unió

EuB Európai Bíróság

EUSZ az Európai Uniót alapító Maastrichti Szerződés (1992)

GG Grundgesetz [alaptörvény, a Német Szövetségi Köztársaság alkotmánya] (1949)

GSZKJNE Gazdasági, Szociális és Kulturális Jogok Nemzetközi Egyezségokmánya (1966)

h. n. hely nélkül

hat. határozat

HHSz. 10/2014. (II. 24.) OGY határozat egyes házszabályi rendelkezésekről (határozati házszabályi rendelkezések)

HSz. 46/1994. (X. 30.) OGY határozat a Magyar Köztársaság Országgyűlésének Házszabályáról

HT Honvédelmi Tanács

ill. illetve

ILO Nemzetközi Munkaügyi Szervezet

Jat. 2010. évi CXXX. törvény a jogalkotásról

JEH jogegységi határozat

k. n. kiadó nélkül

KBER Központi Bankok Európai Rendszere

KE köztársasági elnök

Korm. Kormány

KSH Központi Statisztikai Hivatal

kül. különösen

LB Legfelsőbb Bíróság

lj. lábjegyzet

LÜ Legfőbb Ügyészség

ME miniszterelnök, miniszterelnöki

min. miniszter, miniszteri

MK Magyar Közlöny

MNB Magyar Nemzeti Bank

Mötv. 2011. évi Magyarország helyi önkormányzatairól

msz. margószám

MSZMP Magyar Szocialista Munkáspárt

MSZP Magyar Szocialista Párt

MT Minisztertanács

MTA Magyar Tudományos Akadémia

NEKA Nemzeti Kerekasztal

NET Népköztársaság Elnöki Tanácsa

Nksztv. 2005. évi L. törvény a nemzetközi szerződésekkel kapcsolatos eljárásról

NVB Nemzeti Választási Bizottság

NVI Nemzeti Választási Iroda

OGY Országgyűlés

Ogytv. 2012. évi XXXVI. törvény az Országgyűlésről

ORFK Országos Rendőr-főkapitányság

orsz. országos

OVB Országos Választási Bizottság

OVI Országos Választási Iroda

ök. önkormányzat, önkormányzati

Ötv. 1990. évi LXV. törvény a helyi önkormányzatokról

Párttv. 1989. évi XXXIII. törvény a pártok működéséről és gazdálkodásáról

pl. például

Pp. 1952. évi III. törvény a polgári perrendtartásról

PPJNE Polgári és Politikai Jogok Nemzetközi Egyezségokmánya

rend. rendelet

stb. és a többi

sz. számú

SZMSZ szervezeti és működési szabályzat

tc. törvénycikk

ti. tudniillik

Tü. teljes ülés

tv. törvény

tvr. törvényerejű rendelet

ún. úgynevezett

v. versus

Ve. 2013. évi XXXVI. törvény a választási eljárásról

vö. vesd össze

vs. versus

WHO ENSZ Egészségügyi Világszervezet

WTO Világkereskedelmi Szervezet

A főszövegben a rövidítésjegyzékben található tételek közül a mozaikszóval rövidített intézményneveket (például ENSZ, EU, ORTT, AB), a rövidített törvényneveket (például Avtv., Ötv.) és egyes bevett közszói rövidítéseket (stb., vö., ti., ún.) használjuk, továbbá csakis jogforrási megjelölésekben a miniszter(i), miniszterelnök(i), köztársasági elnök(i), valamint az Országgyűlés és a Kormány kifejezés rövidítését (min., ME, KE, OGY, Korm.). A jegyzetanyagban tágabb körben élünk az intézménynevek (például LB, OGY, Korm.), dokumentumok, törvények, kiadványok, egyes szakkifejezések (például Alk., MK, bek., hat., tv.), de a közszavak (pl., ill., kül.) rövidíthetőségével is: mindent rövidítünk, ami a rövidítésjegyzékben található, akkor is, ha szóösszetétel tagja (például EU-tagság). A miniszter(i), miniszterelnök(i), köztársasági elnök(i) kifejezés rövidítését (min., ME, KE) azonban a jegyzetekben is kizárólag jogforrási megjelölésekben alkalmazzuk.

2.3. Magyar joganyagok idézése

A törvények és rendeletek címét minden esetben dőlt betűvel szedjük. Az egy tanulmányon belüli első előforduláskor kiírjuk a teljes címet: *az Alkotmány módosításáról szóló 1989. évi XXXI. törvény*, majd a további előfordulásokkor már csak az évszámát és a számát tüntetjük föl, a tárgyát nem: *1989. évi XXXI. törvény*, és ekkor is kurziváljuk. A leggyakrabban idézett jogszabályokra minden esetben a rövidítésükkel hivatkozunk (feloldásukat a rövidítésjegyzék tartalmazza), és ezeket nem is kurziváljuk. Néhány törvény címe pedig olyan hosszú, hogy a főszövegben az első említéskor is a rövid alakkal utalunk rá, és a teljes címet inkább lábjegyzetben közöljük (ilyen például az *1972. évi I. törvény az 1949. évi XX. törvény módosításáról és a Magyar Népköztársaság Alkotmányának egységes szövegéről*).

Az AB határozatokat az AB által használt módon idézzük, megjelölve a határozat (végzés) kezdő és aktuálisan meghivatkozott oldalszámát is:

34/1991. (VI. 15.) AB határozat, ABH 1991, 149, 151–152.

7/2004. (III. 24.) AB határozat, ABK 2004. március, 172, 181.

Az AB újabb idézési gyakorlatának megfelelően elfogadott az AB határozat vagy végzés bekezdésszámára történő hivatkozás is ebben az esetben meg kell adni, hogy a bekezdésszám a rendelkező részben, indokolásban, párhuzamos indokolásban vagy különvéleményben található:

3176/2013. (X. 9.) AB határozat, Indokolás [24]

Az ABH-hivatkozás sajátossága, hogy a végén mindig pont van (akkor is, ha zárójelben szerepel a hivatkozás egy mondat közepén), a „tól–ig” oldalszámok között nagykötőjelet (–) használunk, nem kiskötőjelet (-). Amennyiben a főszövegben hivatkozunk AB döntésekre, akkor az ABH-hivatkozást ott adjuk meg, nem lábjegyzetben, az AB mindenkori aktuális idézési gyakorlata, azaz az alábbiak szerint:

Az Alkotmány 67. § (1) bekezdése tehát „a gyermek alapvető jogáról rendelkezik és egyidejűleg megfogalmazza a gyermek védelmével és gondoskodásával kapcsolatos általános követelményeket és állami feladatokat” [79/1995. (XII. 21.) AB határozat, ABH 399, 405.].

Az 54/2004. (XII. 13.) AB határozatban pedig mindebből arra következtetett, hogy mindennek megvalósítása terén az államnak – éppen a 16. § alapján – jelentős kötelezettségei vannak (ABH 2004, 690, 757.).

Az Alkotmánybíróság állandó gyakorlata szerint az érdemi alkotmányossági összefüggés hiánya az indítvány elutasítását eredményezi {3176/2013. (X. 9.) AB határozat, Indokolás [24]}.

A Magyar Közlöny, az Alkotmánybíróság Határozatai, és minden más közlöny letölthető az alábbi helyről: <http://www.kozlonykiado.hu/kozlonyok/valaszt.htm>.

A Bírósági Határozatokban közzétett magyar bírósági határozatok egységes hivatkozása (figyeljünk a szóközökre!):

BH 2003. 294.

Az alsóbb szintű bíróságok határozataira a bíróság és az ügyszám megjelölésével hivatkozunk; ha valamelyik folyóirat leközölte a szöveget, akkor (az ügyszám megadása után) oldalszám tekintetében arra kell hivatkozni, például:

Pest Megyei Bíróság 1.Bf.442/2004/11., megjelent: „Ítélet a Bencsik-ügyben” *Fundamentum* 2004/4. 73–76.

A bírósági ítéletek teljes szövege (tehát nem csupán a BH-s kivonat) anonimizált formában letölthető az alábbi címről: <http://www.birosag.hu/engine.aspx?page=anonim>.

2.4. Nemzetközi, EU-s és külföldi joganyagok hivatkozása

Főszabály szerint a nemzetközi dokumentumokat az irodalomban bevett angol (tehát nem a francia) idézéssel hivatkozzuk. Magyar hivatkozás ott indokolt, ahol történelmi dokumentumról, magyar hivatalos lapban (magyarul) megjelent vagy EU-s dokumentumról van szó. Néhány helyen az irodalomban többféle hivatkozási minta is elfogadott, amelyek közül választhatunk (de egyazon íráson belül ne változtassunk a módszeren). Lehetőség szerint az alább felkínált eljárások közül az „informatív, de nem feltétlenül hivatalos” módokat használjuk, mert célunk az (adott esetben nem nemzetközi jogász) olvasó informálása (a hivatalos idézési formulák ugyanis gyakran például az évszámot sem tartalmazzák). A nemzetközi szerződések, dokumentumok címét kurziváljuk.

2.4.1. Nemzetközi szerződések

Történelmi szerződések

*1648. évi vesztfáliai békeszerződés,* XXVIII. cikk. (Ha az eredeti szövegben arab számozással szerepelnek a cikkek, értelemszerűen a magyar átiratban is így kell feltüntetni.)

Hazánkban kihirdetett nemzetközi szerződések

*1969. évi bécsi egyezmény,* 34–37. cikk. Kihirdette: *1987. évi 12. törvényerejű rendelet a szerződések jogáról szóló, Bécsben az 1969. évi május hó 23. napján kelt szerződés kihirdetéséről.* (További hivatkozásoknál elegendő: 1969. évi bécsi egyezmény, 2. cikk.)

Közzétett, de nem kihirdetett nemzetközi szerződések

*1949. évi genfi egyezmények,* 2000/17–20. számú Nemzetközi Szerződés a külügyminisztertől. Magyar Közlöny, 2000/112. (2000. november 16.), 7020–7116.

Ki nem hirdetett nemzetközi szerződések

Hivatalos:

*Inter-American Convention on the Granting of Civil Rights to Women,* 1438 U.N.T.S. 51, Article 1.

Nem hivatalos, de informatív – a legpraktikusabb (további hivatkozásoknál csak a hiteles nyelv szerinti cím, a megkötés helye és ideje már nem kell):

*Protocol to the African Charter on Human and Peoples’ Rights on the Rights of Women in Africa,* Maputo, 11 July 2003, Article 1.

2.4.2. ENSZ-dokumentumok

A Biztonsági Tanács határozatai

Amennyiben magyarul is ki van hirdetve, akkor a következő idézés javasolt:

*Statute of the International Tribunal for Rwanda.* S. C. Res. 955, 3453rd mtg.*,* 8 November 1994, U.N. Doc. S/RES/955 (1994), Annex, Article 3. Kihirdette: *1999. évi CI. törvény az 1994. január 1. és 1994. december 31. között Ruanda területén elkövetett népirtásért és a nemzetközi humanitárius jog egyéb súlyos megsértéséért felelős személyek, valamint a szomszédos államok területén elkövetett népirtásért és egyéb hasonló jogsértésekért felelős ruandai állampolgárok megbüntetésére létrejött Nemzetközi Büntetőtörvényszék Alapokmányából fakadó kötelezettségek végrehajtásáról.*

Ha a BT-határozat nincs kihirdetve magyarul, akkor a következő idézés javasolt:

Hivatalos angol: S.C. Res. 660, 45 U.N. SCOR at 19, U.N. Doc. S/RES/660 (1990), para. 1.

Nem hivatalos, de informatív:

S.C. Res. 660, 2932nd mtg., 2 August 1990, U.N. Doc. S/RES/660 (1990), para. 1-2.

A Közgyűlés határozatai

Hivatalos, új határozati számozás:

*United Nations Millennium Declaration,* G.A. Res. 55/2, U.N. GAOR, 55th sess., Supp. No. 49, at 4, U.N. Doc. A/55/49 (2000)

Hivatalos, régi határozati számozás:

*Declaration on the Granting of Independence to Colonial Countries and Peoples,* G.A. Res. 1514 (XV), 15 U.N. GAOR Supp. (No. 16) at 66, U.N. Doc. A/4684 (1961)

Nem hivatalos, de informatív:

*Declaration on the Granting of Independence to Colonial Countries and Peoples,* G.A. Res. 1514, 947th plen. mtg., 14 December 1960, U.N. Doc. A/RES/1514 (XV), Annex, para. 1.

Konferenciai záróokmányok

*Final Act of the International Conference on Human Rights (Proclamation of Teheran),* Teheran, 13 May 1968, U.N. Doc. A/CONF.32/41 (1968), para. 2.

*Vienna Declaration and Programme of Action,* Vienna, 25 June 1993, U.N. Doc. A/CONF.157/23, preamble.

Emberi Jogi Bizottság (Human Rights Committee)

General Comment No. 29. (Art. 4, States of Emergency), 24 July 2001, U.N. Doc. CCPR/C/21/Rev.1/Add.11 (2001), para. 11.

*Quinteros v. Uruguay,* Communication No. 107/1981, 21 July 1983, U.N. Doc. CCPR/C/19/D/107/1981, para. 14.

Ex-Emberi Jogi Bizottság (ex-Commission on Human Rights) és az Emberi Jogok Előmozdításának és Védelmének Albizottsága

Hivatalos:

*Human rights and terrorism,* C.H.R. Res. 1997/42, ESCOR Supp. (No. 3) at 139, U.N. Doc. E/CN.4/1997/42 (1997), para. 1.

Albizottsági dokumentum, nem hivatalos, de bevett hivatkozás:

*Terrorism and human rights.* Final report of the Special Rapporteur, Kalliopi K. Koufa,25 June 2004, U.N. Doc. E/CN.4/Sub.2/2004/40, para. 12.

Emberi Jogi Tanács (Human Rights Council)

Jelentés, bevett idézés:

*Report of the independent expert on the question of human rights and extreme poverty,* Arjun Sengupta, 31 May 2007, U.N. Doc. A/HRC/5/3, para. 1.

2.4.3. Bírósági döntések

Állandó Nemzetközi Bíróság

*The S.S. Lotus (France v. Turkey),* Judgement No. 9, 7 September 1927. P.C.I.J. Series A, No. 10, 18.

*Interpretation of Article 3, paragraph 2, of the Treaty of Lausanne (Frontier between Iraq and Turkey),* Advisory Opinion No. 12, 21 November 1925. P.C.I.J. Series B, No. 12, 25.

Nemzetközi Bíróság

*Case concerning Military and Paramilitary Activities in and against Nicaragua (Nicaragua v. United States of America),* Judgement of 27 June 1986, I.C.J. Reports 1986, 64-65, para. 115.

*Reservations to the Convention on the Prevention and Punishment of the Crime of Genocide.* Advisory Opinion of 28 May 1951, I.C.J. Reports 1951, 23.

Emberi Jogok Európai Bírósága

A döntéseket angolul jelöljük (tehát nem franciául, és nem is valamiféle magyarított formában; az esetlegesen megjelent magyar ítéletfordításokat kiegészítésként megadhatjuk a hivatalos jelölés után „magyarul megjelent:” bevezetéssel). Az idézési szabályokat részletesen elolvashatjuk a [http://www.echr.coe.int/ECHR/EN/Header/Case-Law/Published+case+law/Citation/](http://www.echr.coe.int/ECHR/EN/Header/Case-Law/Published%2Bcase%2Blaw/Citation/) oldalon. Ehelyütt csupán a legfontosabbakat említjük meg:

1998 előtt (régi ítéletek idézése, hivatalos papíralapú kiadványban):

*McCann and Others v. The United Kingdom,* Judgement of 27 September 1995, Series A, no. 324, p. 62, § 213-214.

1998 után a „Reports of Judgments and Decisions of the European Court of Human Rights” tartalmazza a legfontosabb döntéseket:

*Campbell v. Ireland* [GC], no. 45678/98, § 24, ECHR 1999-II

Amennyiben az 1998 utáni döntés nem jelent meg az ECHR-ben, akkor ügyszám és dátum alapján hivatkozzuk őket (ezek elektronikusan elérhetők a HUDOC adatbázisból: <http://cmiskp.echr.coe.int/tkp197/search.asp?skin=hudoc-en>):

*McShane v. The United Kingdom,* Judgement of 28 August 2002, no. 43290/98, § 94-98.

Európai Bíróság

A hivatalos magyar EU-s idézés meglehetősen körülményes, ennek ellenére ezt használjuk. A <http://curia.europa.eu/jurisp/cgi-bin/form.pl?lang=hu> honlapon esetszám alapján megtalálhatjuk a magyar idézési módot. Amennyiben a magyar csatlakozás (2004) előtti esetről van szó, akkor az esetet magát magyarul nem találjuk ugyan meg, de a rá való hivatalos hivatkozást kideríthetjük, ha a nevezett honlapon a „Szöveg szavai” mezőbe írjuk be a kérdéses eset ügyszámát: így megkapjuk, hogy mostanában hogyan utalnak az esetre hivatalosan. Ennek hiányában az angol oldalszámos idézést (<http://curia.europa.eu/en/content/juris/c2.htm>) lehet magyarosítani.

Az EBHT oldalszámokról: 1969 óta kezdődnek a döntések minden nyelven ugyanazon az oldalon és 1979 óta minden egyes oldal azonos a gyűjteményekben; 1979 előtti ügyekben az angol kiadás [ECR] használandó, de „EBHT” megnevezéssel; a brit csatlakozás előtti időkből, amikor nem volt angol kiadása EuB határozatainak, akkor az eljárás nyelve szerinti gyűjtemény oldalszámai az irányadók (ugyancsak „EBHT”-ként jelölve):

230/81. sz. Luxemburg kontra Parlament ügyben 1983. február 10-én hozott ítélet [EBHT 1983., 255. és 287. o.]

40/79. sz. P. kontra Bizottság ügyben 1981. február 5-én hozott ítélet [EBHT 1981., 361. o.] 12. pontja

26/62. sz. Van Gend & Loos ügyben 1963. február 5-én hozott ítélet [EBHT 1963., 3. o.]

2.4.4. Közösségi jogszabályok

Az EU-s dokumentumok magyar nyelvű idézéséhez általános útmutató található az alábbi címen: <http://publications.europa.eu/code/hu/hu-000500.htm>. Általános magyar helyesírási és jogi helyesírási kérdésekkel foglalkozik a <http://publications.europa.eu/code/pdf/000300-PIV-hu-2007.pdf> dokumentum.

A legfontosabb típusú EU-s normaidézéseket itt kiemeljük:

EKSZ 234. cikk (1) bek.

*A Bizottság 1038/2006/EK rendelete (2006. július 7.) az egyes gyümölcs- és zöldségfélék belépési árának meghatározására szolgáló behozatali átalányértékek megállapításáról*

*1996. december 2-i 118/97/EK tanácsi rendelettel módosított és naprakésszé tett, az 1999. február 8-i 307/1999/EK tanácsi rendelettel módosított, a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet* 4. cikke (2a) bekezdésének értelmében

2.4.5. Külföldi nemzeti joganyagok

Külföldi (nemzeti) anyagokat az ottani szabályok szerint (tehát például angolszász országokban nemcsak az eset neve, hanem a *law report,* annak évszáma, oldalszáma stb. megadásával) hivatkozzuk:

*Royal College of Nursing v. St Marylebone Corp’n* [1959] 3 All ER 663

BVerfGE 1, 97

Angolszász joganyagokra (de nem másra!) az *Oxford Standard for Citation of Legal Authorities (OSCOLA)* használata ajánlott: <http://denning.law.ox.ac.uk/published/oscola_2006.pdf>.

2.5. Jogtudományi művek hivatkozása, címleírás-technika

***2.5.1. Minden hivatkozás esetén:***

A vezetéknevek kiskapitálissal szerepelnek, a keresztneveket is minden esetben kiírjuk, a névsorrend az eredeti marad (például Kis János, Michael Sachs).[[2]](#footnote-2) Több szerző/szerkesztő esetében nagykötőjellel (–) kapcsoljuk össze a neveket. Háromnál több szerző/szerkesztő közül csak az ábécérend szerinti elsőt tüntetjük fel, a többire et al.-lal utalunk.

Ha általában utalunk egy műre, nem kell oldalszámot megadni, minden egyéb esetben viszont igen, mégpedig pontosan a hivatkozott oldal(ak)ét (tehát a kezdő oldalszámot nem), és mellőzendő a német típusú „skk.” vagy az „és következő oldalak” kitétel.

Ha egy hivatkozni kívánt műnek van elérhető **magyar nyelvű kiadása,** minden esetben arra hivatkozzunk (a fordító nevét mindig tüntessük föl az adott írás címe után szögletes zárójelek közé zárva), kivéve akkor, ha a hivatkozás például éppen egy esetleges eltérésre kívánja felhívni a figyelmet az eredeti szöveg és a fordítás között.

Szerkesztett kötetek/írások esetében a szerkesztő(k) neve utáni kettőspontot a (szerk.) kitétel előzi meg (sosem „ed.”, „Hrsg.”, „Éd.” stb.).

***2.5.2. Egy- vagy többszerzős és szerkesztett kötetek:***

Az adatok állandó sorrendje és az elkülönítésükre szolgáló jelölések: szerző(k)/szerkesztő(k) neve: *kötetcím* (kiadó, kiadás helye, évszám) oldalszám – amennyiben konkrét helyre hivatkozunk.

A kötet címe tehát *dőlt betűs*. A **kiadó** esetében főszabályként kerüljük a „Kiadó”, „Kft.” stb. kifejezések használatát (például Osiris és nem Osiris Kiadó), de ez olykor nem alkalmazható (például Közgazdasági és Jogi Könyvkiadó). Egyes esetekben a kiadó által használt rövidítést használjuk (KJK-Kerszöv, HVG-Orac stb.).Azt, hogy hányadik kiadásról van szó, a kiadási év előtt jelöljük felső indexben. Többkötetes műveknél a kötetszám a kötetcím után szerepel (szintén kurziválva).

Robert Walter: *Der Aufbau der Rechtsordnung* (Wien: Manzsche 21974).

Friedrich Koja – Walter Antoniolli: *Allgemeines Verwaltungsrecht* (Wien: Manzsche 31996) 2.

Hans Kelsen: *Tiszta jogtan* [ford. Bibó István] (Budapest: Rejtjel 2001) 12–13.

Ole Due [et al.] (szerk.): *Festschrift für Ulrich Everling* *II.* (Baden-Baden: Nomos Verlagsgesellschaft 1995).

***2.5.3. Szerkesztett kötetekben megjelent írások:***

Az adatok állandó sorrendje és az elkülönítésükre szolgáló jelölések: szerző(k)/szerkesztő(k) neve: „a hivatkozott írás címe”in szerkesztő(k) neve (szerk.): *kötetcím* (kiadó, kiadás helye, évszám) oldalszám.

A hivatkozott írás szerzősége és nem kurzivált, hanem idézőjelbe tett címe után tehát az „in”szócskával vezetjük be, hogy mely kötetben szerepel (az in előtt nincs vessző, utána nincs kettőspont), a szerkesztő(k) neve után pedig a (szerk.) kitétel áll; a többi adat megegyezik a fentiekkel.

Bragyova András: „Az Európai Unióhoz való csatlakozás alkotmányjogi kérdései” in Inotai András (főszerk.): *EU-tanulmányok I.* (Budapest: Nemzeti Fejlesztési Hivatal 2004) 1105.

Herbert Hart: „Introduction” in John Austin: *The Province of Jurisprudence Determined.* And *The Uses of the Study of Jurisprudence* (London: Weidenfeld and Nicolson 1971) vii–xviii, kül. vii.

Wesley Newcomb Hohfeld: „Az alapvető jogi fogalmak a bírói érvelésben” [ford. Szabó Miklós] in Szabó Miklós – Varga Csaba (szerk.): *Jog és nyelv* (Budapest: [k. n.] 2000) 59–96.

Eugen Bucher: „Was ist »Begriffsjurisprudenz«?” in Werner Krawietz (szerk.): *Theorie und Technik der Begriffsjurisprudenz* (Darmstadt: Wissenschaftliche Buchgesellschaft 1976) 388.

***2.5.6. Folyóiratcikkek:***

Az adatok állandó sorrendje és az elkülönítésükre szolgáló jelölések: szerző(k)/szerkesztő(k) neve: „a hivatkozott írás címe” *a folyóirat neve* évszám/szám. oldalszám.

Itt a folyóiratnév a kurzív, a hivatkozott írás címe pedig idézőjelbe kerül. Amelyik folyóiratnak minden számban újrakezdődik az oldalszámozása, ott az adott folyóratszámot is meg kell adni, egyébként csak az évet és az oldalszámot. Tartózkodjunk a „szám” kifejezés használatától (tehát 2004/10. és *nem* 2004. évi 10. szám).

Kecskés László: „Indító tézisek a Magyar Köztársaság Alkotmánya EU-vonatkozású szabályainak továbbfejlesztéséhez” *Európai Jog* 2004/3. 6.

Harmathy Attila: „Bírói gyakorlat – Alkotmány” *Magyar Jog* 2004. 641–648.

***2.5.7. Internetes hivatkozás:***

Az URL-lel hivatkozhatunk vagy a pontos helyre, vagy az adott tárhelyre (portálra), de ezt csak akkor, ha ott az olvasó számára is egyértelműen megtalálható a hivatkozott szöveg. Lehetőleg ezt az utóbbit tegyük, ha letölthető fájlra (pdf, html stb.) hivatkozunk. A hivatkozás során az URL-ből hagyjuk el a http:\\ tagot, akkor is, ha az nem www-vel kezdődik. A hivatkozott URL-t kurziváljuk, de ne húzzuk alá, és iktassuk ki a hiperhivatkozásokat. A honlap látogatásának idejét megadni fölösleges, mert ha az anyag még mindig ott van, akkor érdektelen, hogy mióta van ott; ha pedig már nincs ott, akkor az olvasónak úgysem segít az, hogy tudja, mikor volt a (már nem elérhető) anyag utoljára elérhető.

*www.echr.coe.int*

*www.echr.coe.int/Convention/webConvenHUN.pdf*

*www.europarl.eu.int/committees/libe\_home.htm*

*europa.eu.int/eur-lex/en/news/20040702\_01.html*

***2.5.8. Visszautalás egy már hivatkozott műre:***

Amikor az adott tanulmányban az első alkalommal utalunk egy műre, akkor a fent ismertetett teljes hivatkozást alkalmazzuk. Az ugyanerre a műre vonatkozó további hivatkozások esetén visszautalunk arra a lábjegyzetre, amelyben a hivatkozás az első alkalommal szerepelt:

Lásd Pietzker (5. lj.) 1100.

Amennyiben **egy lábjegyzeten belül ugyanattól a szerzőtől több mű is szerepel,** akkor azokat a megjelenés évszámával különböztetjük meg egymástól (az évszámok esetleges egyezésekor pedig a cím egy karakterisztikus részletével):

Vö. Walter 1974 (12. lj.) 68.

Kelsen: *Jogtan* (9. lj.) 87.

Kecskés: „Indító tézisek” (82. lj.) 7.

Az „uo*.*” utalást csak *egy lábjegyzeten belül* alkalmazzuk, akkor, ha ugyanarra a már hivatkozott műre utalunk (például „Lásd uo.13.”).

Ha egy kétszerzős művet idézünk újra, akkor az új idézésnél már nincs szóköz a nagykötőjel előtt és után. Tehát eredetileg: Mezey Barna – Szente Zoltán: *Európai alkotmány- és parlamentarizmustörténet* (Budapest: Osiris 2003). De később idézésnél: Mezey–Szente (5. lj.). Kötőjeles nevű szerzőknél kiskötőjelet használunk [pl. Hans-Joachim Cremer], a nagykötőjelet fenntartjuk a több szerzős művek jelölésére.

**2.6. Idézés**

Lehetőség szerint kerüljük az idézetekben a kiemelést. Amennyiben a forrásmű idézett része valamilyen kiemelést – például dőlt, vagy félkövér szedést – tartalmazott, az idézetben a kiemelést nem kell követni. Ugyanakkor, ha az idézetben eredetileg ki nem emelt részt szeretnénk kiemelni, a lábjegyzetben utalni kell arra, hogy a kiemelés tőlünk származik. Ennek módja a következő szöveg feltüntetése: kiemelés tőlem – a kézirat készítőjének neve.

Példák idézésre és forrásmegjelölésre:

* + Szó szerinti idézés, teljes mondat esetén:

„A hatalommegosztás elmélete Montesquieu nevével kapcsolódik össze a modern politikai gondolkodás történetében.”[[3]](#footnote-3)

* + Szó szerinti idézés, csak mondatrész beemelése esetén:

Sári János kiemelte, hogy „[a] hatalommegosztás elmélete Montesquieu nevével kapcsolódik össze […]”[[4]](#footnote-4), de nem feledkezhetünk meg annak antik előképeiről sem.

* + Szó szerinti idézés, ha az idézett szövegből meghatározott részt ki kívánunk hagyni (akár egy mondaton belül is kihagyhatunk szavakat – például az előző mondatra visszautaló névmást –, de az idézett szöveg jelentését nem módosíthatjuk – például egy tagadószó kiemelésével, ami által ellentétes értelmet nyerne a mondat):

„Rousseau szerint az emberek védelemre szorulnak. […] A hatalommal való visszaélés megakadályozásának, illetve az emberek személye és biztonsága szavatolásának kulcsa tehát a hatalom demokratikus gyakorlása”[[5]](#footnote-5)

* + Szó szerinti idézés módja, ha az idézett mű is idézetet tartalmaz (a folyószövegben, vagy a lábjegyzetben utaljunk az eredeti forrásra is):

„Egyrészről tehát a törvényhozás korlátozása a fontos elem számára: »Ha a végrehajtó hatalomnak nincsen joga arra – mondja –, hogy a törvényhozó testület tevékenységét megállítsa, a törvényhozó testület önkényuralmi jellegű lesz.«”[[6]](#footnote-6)

* + Tartalmi idézés:

Montesquieu célja a monarchikus berendezkedés megőrzése volt.[[7]](#footnote-7)

1. A jogirodalmi forrás-megjelölési, idézési gyakorlat hazánkban rendkívül szerteágazó, nem beszélhetünk egységesen elfogadott és követett hivatkozási rendszerről. Annak érdekében, hogy a Parlamenti Szemle ne szaporítsa a hivatkozási megoldások számát, két neves folyóirat, az Állam- és Jogtudomány, valamint a Jogesetek Magyarázata által már alkalmazott formai követelményeket követi. Ennek megfelelően az e pontban foglaltak forrásai: <http://jog.tk.mta.hu/uploads/files/Allam-_es_Jogtudomany_formai.pdf> és <http://www.jema.hu/index.php?o=9>. E forrásokban megjelenő formai követelményeket frissítettük, illetve a parlamenti jog szempontjából releváns részekre fókuszáltuk. [↑](#footnote-ref-1)
2. Kis kapitálist a *Word*ben Shift+CTRL+k kombinációval hívhatunk elő. A nagybetűt kisbetűvé és vissza Shift+F3 változtatja. A kis kapitális nem azonos a nagybetűvel. [↑](#footnote-ref-2)
3. Sári János: A hatalommegosztás. (Osiris, Budapest, 1995) 37. [↑](#footnote-ref-3)
4. Sári (2. lj) 37. [↑](#footnote-ref-4)
5. Sári (2. lj.) 56. [↑](#footnote-ref-5)
6. Montesquieu-t idézi Sári János. In: Sári (2. lj.) 38. [↑](#footnote-ref-6)
7. Sári (2. lj.) 38. [↑](#footnote-ref-7)